**Vastavalt nimekirjale 04.06.2024 nr 6-1/36-5**

**Laadi külas Saadu detailplaneeringu kooskõlastamine**

Häädemeeste Vallavalitsus algatas 15.11.2023 korraldusega nr 556 „Laadi küla Saadu kinnistu detailplaneeringu algatamine" Saadu kinnistu (katastritunnus 21401:001:0729) detailplaneeringu. Planeeringuala suurus on 3,59.

Detailplaneeringu koostamise eesmärk on kinnistu jagamine kaheks elamumaa sihtotstarbega katastriüksuseks ja ehitusõiguse määramine. Planeeringuga kavandatakse uuele hoonestamata katastriüksusele üks üksikelamu ja kuni kaks abihoonet. Veevarustus planeeritakse rajatavast puurkaevus ning reovesi lahendatakse lokaalselt oma katastriüksusel. Parkimine lahendatakse katastriüksusel.

Vastavalt planeerimisseaduse § 133 lõikele 1 esitab Häädemeeste Vallavalitsus Teile käesolevaga kooskõlastamiseks Laadi küla Saadu detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Laadi küla Saadu kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015